गुजरात की जिद और मध्यप्रदेश में नर्मदा में डूबता जीवन, ग्रामीण जाएं तो जाएं कहां? देखें - VIDEO  
गुजरात के रुख को लेकर सीएम कमलनाथ नाराज, पत्र लिखा
मध्यप्रदेश के लोगों को गुजरात में दी बारिश में डूब जाने वाली जमीन
घर, पेड़ पौधों के साथ लोगों के अरमान भी नर्मदा में डूब गए
घर में डोली आई नाव से जबरन विदाई करवा दी, दीवारें तुलसी का चौरा सब छूटा @narendramodi ये धार की रंजना हैं, पर @BJP4India@OfficeOfKNath@vijayrupanibjp आपको फर्क पड़े तो क्यों @ReallySwara@MisaBharti@ndtvindia@medhanarmada#FixTheEconomy#anantchaturdashi#BoycottMillennialspic.twitter.com/Cseah4O7ws
चिखल्दा गांव में गजानन रोए तो वाहिद खुद को कैसे रोकते... घर-दालान-आंगन सब कुछ छूट गया.

गजानन वाहिद के कंधे पर सिर रख कर रोए, घर दालान सब छूटा... किसका विकास! @ndtvindia@narendramodi@OfficeOfKNath@medhanarmada@vijayrupanibjp#BoycottMillennials#FixTheEconomypic.twitter.com/7wZHMBNMPj
मेधा पाटकर अपने व्रत से उठीं तो अस्पताल पहुंचीं. वे वहां अपने इलाज के लिए नहीं बल्कि 40 साल के प्रवीण से मिलने पहुंची. कसरावद पुल से प्रवीण ने नर्मदा में छलांग लगा दी थी, क्योंकि उनका घर पानी में डूब गया. नाविकों ने उनकी जान बचाई.
नर्मदा के लगातार बढ़ रहे जलस्तर को देखते हुए टापू में तब्दील राजघाट में गांव वालों ने प्रशासन से कहा कि पहले मवेशियों को बचाओ. प्रशासन ने कम गहराई वाले रास्ते से मवेशियों को बड़वानी की तरफ रवाना करने का दावा किया लेकिन वे डूब के बाहर के खेतों में पहुंच गए. गांव वालों को पता लगा तो हंगामा खड़ा हो गया.
ऐतिहासिक राजघाट का एक और दृश्य, सरदार सरोवर का बैक वाटर तेजी से बढ़ रहा है अभी गांव में लगभग 30 परिवार रह रहे हैं. लेकिन घर, पेड़ पौधों के साथ लोगों के अरमान भी नर्मदा में डूब गए. इन डूब प्रभावितों को खेती की जमीन ओर रहने के प्लाट गुजरात में दिए गए हैं. जब डूब प्रभावितों ने बारिश में वहां का हाल जाना तो मालूम पड़ा कि वहां उन्हें मिली जमीन हर साल बरसात में पानी में डूब जाती है. यही नहीं खेती में मिली जमीन खारी है, जिसमें फसल उगाना बेहद मुश्किल है.
कुछ ऐसे भी हैं जो बेसहारा हैं, छत भी छिन गई, समझ नहीं पा रहे, करें तो क्या करें. भावना सोलंकी कहती हैं, पानी घरों में पहुंच गया है सरकार हमारे पर ध्यान नहीं दे रही है. हम बैठे हैं यहां टापू में हैं. प्लॉट नहीं दिया. वहीं वैशाली के दो छोटे-छोटे बच्चे हैं. कुछ दिन पहले पति की मौत हो गई. टापू बने गांव में बैठी हैं. वे बिलखते हुए पूछती हैं उनका और उनके बच्चों का क्या होगा?
हालांकि प्रशासन कहता है कि सब दुरुस्त है. बड़वानी कलेक्टर अमित तोमर ने कहा राजघाट में कोई विशेष विवाद नहीं है. हमने आश्वस्त किया है, उनके दावे का निराकरण करेंगे.
इस सबके बीच निसरपुर  का दस फीसदी हिस्सा ही डूबने से बचा है. गांव डूब रहे हैं, तो बड़ी वजह गुजरात की जल्दबाजी भी है जिसे 30 सितंबर तक डैम में 135 मीटर और 15 अक्तूबर तक 138.68 मीटर पानी भरना था. लेकिन गुजरात ने सारे नियम ताक पर रखते हुए 26 दिन पहले ही डैम को 135.12 मीटर तक भर दिया.
इससे मध्यप्रदेश के मुख्यमंत्री कमलनाथ नाराज हैं. उन्होंने इस मामले में दूसरी बार केन्द्र सरकार को खत लिखा है. जनसंपर्क मंत्री पीसी शर्मा ने बताया कि 'मुख्यमंत्री ने लिखा है, फोन पर चर्चा भी की है लेकिन गुजरात ने प्रतिक्रिया नहीं दी है. मैं फिर सरकार से मांग करता हूं कि लगातार पानी गिर रहा है बरसात हो रही है, ऊंचाई कम होना चाहिए. '
निश्चित तौर पर लोग परेशान कर रहे हैं, मुख्यमंत्री दौरा कर सकते हैं. मुख्यमंत्री पता नहीं कब आएं, लेकिन जांगरवा के कुंवर सिंह पानी में ही खड़े हैं. खेती के बदले जमीन नहीं मिली, अब किसी के आश्ववासन पर उन्हें भरोसा नहीं है.

@narendramodi@OfficeOfKNath@vijayrupanibjp जांगरवा के कुंवर सिंह पानी में खड़े हैं, कहते हैं पुनर्वास नहीं मिला अब जल समाधि ले लेंगे! @medhanarmada@ndtvindia#BoycottMillennials#anantchaturdashi#FixTheEconomypic.twitter.com/TRO5EPtMWp
शिवराज सिंह की सरकार ने कहा था कि सिर्फ 76 गांव डूब प्रभावित होंगे लेकिन न उनके नाम बताए और न ही प्रभावितों को पूरी जानकारी दी थी. नर्मदा बचाओ आंदोलन ने प्रभावित गांवों की संख्या 178 बताई, जिसे अब राज्य सरकार ने मान लिया है. लेकिन बड़ा सवाल यह है कि बढ़ते जलस्तर और कम होते वक्त में इन्हें राहत मिलेगी तो कब?